Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Σημειώσεις για την κατάσταση Αναστολής λειτουργίας

Προτού χρησιμοποιήσετε την κατάσταση Αναστολής λειτουργίας, διαβάστε τις ακόλουθες προφυλάξεις.

- Ορισμένες εφαρμογές λογισμικού ενδέχεται να μην υποστηρίζουν την κατάσταση Αναστολής λειτουργίας. Όταν εκτελείτε τέτοιες εφαρμογές, πραγματοποιείτε έξοδο από αυτές προτού θέσετε τον υπολογιστή σας VAIO σε κατάσταση Αναστολής λειτουργίας.

- Ορισμένες συσκευές USB ενδέχεται να μην υποστηρίζουν την κατάσταση Αναστολής λειτουργίας. Όταν ο υπολογιστής σας VAIO επανέρχεται από την κατάσταση Αναστολής λειτουργίας, ενδέχεται να μην αναγνωρίσει αυτές τις συσκευές USB, ανάλογα με τον τύπο και με τον αριθμό των συνδεδεμένων συσκευών USB.
  Αν δεν μπορείτε να θέσετε τον υπολογιστή σε κατάσταση Αναστολής λειτουργίας, αποσυνδέστε όλες τις συσκευές USB προτού το επιχειρήσετε.

- Αν ο υπολογιστής σας VAIO εισέλθει σε κατάσταση Αναστολής λειτουργίας όταν τα Windows ή ο υπολογιστής παρουσιάζουν αστάθεια λειτουργίας, ενδέχεται να μην επανέλθει από την κατάσταση Αναστολής λειτουργίας. Συνιστώνται οι ακόλουθοι χειρισμοί:

- Προτού θέσετε τον υπολογιστή σας VAIO σε κατάσταση Αναστολής λειτουργίας, αποθηκεύστε τα αρχεία σας και κλείστε το λογισμικό που εκτελείται.

- Τερματίζετε τη λειτουργία του υπολογιστή σας VAIO κατά περιόδους.

- Ανάλογα με την κατάσταση των Windows, ο υπολογιστής σας VAIO δεν μπορεί να εισέλθει σε κατάσταση Αναστολής λειτουργίας.

- Αν η ισχύς της μπαταρίας εξαντληθεί ενώ ο υπολογιστής σας VAIO βρίσκεται σε κατάσταση Αναστολής λειτουργίας, θα χάσετε όλα τα μη αποθηκευμένα δεδομένα. Προτού θέσετε τον υπολογιστή σε κατάσταση Αναστολής λειτουργίας, βεβαιωθείτε ότι έχετε αποθηκεύσει όλα τα δεδομένα τα οποία επεξεργάζεστε.

Σχετικό θέμα
Πληροφορίες για την κατάσταση εξοικονόμησης ενέργειας
Χρήση της κατάστασης Αναστoλής λειτoυργίας
Σημειώσεις για τη χρήση της παροχής ρεύματος
Σημειώσεις για τη χρήση της μπαταρίας