Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Σημειώσεις για τη χρήση δίσκων
<Μοντέλα που διαθέτουν μονάδα οπτικού δίσκου>

Όταν χρησιμοποιείτε δίσκους στον υπολογιστή σας VAIO, ακολουθείτε τις παρακάτω σημειώσεις.

## Σημειώσεις για την αναπαραγωγή δίσκων

- Ανάλογα με το περιβάλλον του συστήματος, κατά την αναπαραγωγή DVD/BD/AVCHD ενδέχεται να διακόπτεται ο ήχος ή/και να μην προβάλλονται κάποια καρέ. Επιπλέον, η αναπαραγωγή ορισμένων δίσκων ενδέχεται να μην είναι δυνατή στον υπολογιστή σας VAIO.

- Κατά την αναπαραγωγή δίσκων:

- Κλείνετε άλλες εφαρμογές λογισμικού που σχετίζονται με βίντεο.

- Μην εναλλάσσετε ως έξοδο οθόνης την οθόνη του υπολογιστή και μια εξωτερική οθόνη.

- Στον υπολογιστή σας VAIO αναπαράγονται δίσκοι με λογισμικό αναπαραγωγής που αυξάνει το φορτίο της μονάδας CPU. Επομένως, κλείνοντας όλο το λογισμικό που εκτελείται εκτός από το λογισμικό αναπαραγωγής, μπορείτε να απολαύσετε πιο ομαλή αναπαραγωγή.

## Σημειώσεις για την αναπαραγωγή εγγεγραμμένων δίσκων σε άλλες συσκευές αναπαραγωγής

- Ορισμένες συσκευές αναπαραγωγής CD ενδέχεται να μην υποστηρίζουν την αναπαραγωγή CD ήχου που έχουν δημιουργηθεί με μέσα τύπου CD-R ή CD-RW.

- Ορισμένες συσκευές αναπαραγωγής DVD ενδέχεται να μην υποστηρίζουν την αναπαραγωγή DVD που έχουν δημιουργηθεί με μέσα τύπου DVD+R DL, DVD-R DL, DVD+R, DVD+RW, DVD-R, DVD-RW ή DVD-RAM.

- Η αναπαραγωγή μέσων τύπου BD-R ή BD-RE που έχουν δημιουργηθεί στον υπολογιστή σας VAIO δεν είναι δυνατή σε συσκευή εγγραφής Blu-ray Disc που υποστηρίζει μόνο BD-RE Ver.1.0. (Μοντέλα μονάδας Blu-ray Disc με DVD SuperMulti)

## Συμβουλές για επιτυχημένη εγγραφή

- Μην συνδέετε ή αποσυνδέετε καλώδια, όπως το μετασχηματιστή εναλλασσόμενου ρεύματος ή το καλώδιο τροφοδοσίας όταν πραγματοποιείται εγγραφή δεδομένων από τη μονάδα οπτικού δίσκου σε ένα δίσκο.

- Η διαδικασία εγγραφής ενδέχεται να χρειαστεί μεγαλύτερο χρονικό διάστημα για να ολοκληρωθεί απ' ό,τι θεωρητικά προβλέπεται, επειδή ορισμένες εφαρμογές λογισμικού εγγράφουν και επαληθεύουν δεδομένα ταυτόχρονα.

- Η Sony δεν αναλαμβάνει καμία ευθύνη για τυχόν απώλεια ή φθορά οποιουδήποτε είδους που προκύπτει από σφάλμα εγγραφής.