Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Εργασία

# Πληροφορίες για τα κλειδιά ασφαλείας στα ασύρματα LAN

Το κλειδί ασφαλείας είναι ένα πρωτόκολλο ασφαλείας για ένα ασύρματο LAN που κρυπτογραφεί τα δεδομένα που μεταδίδονται μέσω του ασύρματου LAN. Αναφέρεται επίσης ως κλειδί κρυπτογράφησης ή ως κλειδί WEP (Wired Equivalent Privacy).
Το κλειδί ασφαλείας επιτρέπει σε ασύρματες συσκευές που έχουν το ίδιο κλειδί, όπως σε ένα σημείο πρόσβασης ασύρματου LAN και σε έναν υπολογιστή, να επικοινωνούν μεταξύ τους μέσω του ασύρματου LAN.
Το κλειδί ασφαλείας εκχωρείται σε κάθε σημείο πρόσβασης εξ ορισμού. (Βεβαιωθείτε ότι έχετε αλλάξει το προεπιλεγμένο κλειδί ασφαλείας για να προστατεύσετε τα δεδομένα από μη εξουσιοδοτημένη χρήση). Αν δεν μπορείτε να εντοπίσετε το προεπιλεγμένο κλειδί ασφαλείας, ανατρέξτε στο εγχειρίδιο του σημείου πρόσβασής σας.
Αν εισαγάγετε εσφαλμένο κλειδί ασφαλείας, ακολουθήστε τα παρακάτω βήματα για να το εισαγάγετε εκ νέου.

1. Κάντε κλικ στο (Έναρξη) και Πίνακας ελέγχου.

1. Κάντε κλικ στις επιλογές Δίκτυο και Internet και Κέντρο δικτύου και κοινής χρήσης.

1. Κάντε κλικ στο στοιχείο Διαχείριση ασύρματων δικτύων στο αριστερό πλαίσιο.

1. Κάντε δεξί κλικ στο δίκτυο που επιθυμείτε από τη λίστα Δίκτυα που μπορείτε να δείτε και να τροποποιήσετε και, στη συνέχεια, κάντε κλικ στην επιλογή Ιδιότητες.

1. Κάντε κλικ στην καρτέλα Ασφάλεια.

1. Εισαγάγετε ένα κλειδί ασφαλείας στο πεδίο Κλειδί ασφαλείας δικτύου και κάντε κλικ στο κουμπί OK.

Σχετικό θέμα
Πληροφορίες για τα πρότυπα ασύρματου LAN
Πριν από τη χρήση του ασύρματου LAN
Έναρξη επικοινωνίας μέσω ασύρματου LAN
Σημειώσεις για τη χρήση της λειτουργίας ασύρματου LAN