Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Διαβάστε πρώτα αυτό

Συγχαρητήρια για την αγορά αυτού του υπολογιστή VAIO(R) και καλώς ήρθατε στο ηλεκτρονικό Εγχειρίδιο χρήσης.

## Πληροφορίες για τη διαμόρφωση του υπολογιστή σας VAIO

Για να μάθετε πληροφορίες για τη διαμόρφωση του υπολογιστή σας VAIO, ακολουθήστε αυτά τα βήματα και επισκεφθείτε την τοποθεσία ηλεκτρονικής υποστήριξης στο Web της Sony.

1. Κάντε κλικ στο (Έναρξη), Όλα τα προγράμματα, VAIO Care, και Επικοινωνία με τη Sony.

## Πληροφορίες για τις διαφορές μεταξύ διαμορφώσεων στον υπολογιστή σας VAIO

Ορισμένες δυνατότητες, επιλογές και παρεχόμενα στοιχεία ενδέχεται να μην είναι διαθέσιμα στον υπολογιστή σας VAIO.

### Δυνατότητες

Οι διαθέσιμες δυνατότητες διαφέρουν, ανάλογα με το μοντέλο ή με τις επιλογές που έχετε ορίσει.
Ανάλογα με το μοντέλο σας, δεν διατίθενται όλα τα χαρακτηριστικά που περιγράφονται στο παρόν εγχειρίδιο.

### Εικόνες

Οι εικόνες, οι φωτογραφίες ή τα στιγμιότυπα οθόνης στο παρόν εγχειρίδιο ενδέχεται να διαφέρουν ελαφρώς, ανάλογα με το μοντέλο ή τις επιλογές που έχετε ορίσει.

### Λογισμικό

Το προεγκατεστημένο λογισμικό ενδέχεται να διαφέρει, ανάλογα με το μοντέλο ή με τις επιλογές που έχετε ορίσει. Το λογισμικό που περιγράφεται στο παρόν εγχειρίδιο ενδέχεται να μην υπάρχει προεγκατεστημένο στον υπολογιστή σας VAIO.

## Παρεχόμενα εγχειρίδια

Μαζί με τον υπολογιστή σας VAIO, παρέχονται τα ακόλουθα εγχειρίδια.

### Τεκμηρίωση στην οθόνη

- Εγχειρίδιο χρήσης - Συνοπτική έκδοση
  Ένα προεγκατεστημένο εγχειρίδιο με περιορισμένες πληροφορίες για τον υπολογιστή σας VAIO, το οποίο εστιάζει στην τεχνική υποστήριξη και τη σύνδεση με το Internet. Το Εγχειρίδιο χρήσης - Συνοπτική έκδοση αντικαθίσταται με μια πλήρη έκδοση του Εγχειριδίου χρήσης (το παρόν εγχειρίδιο) μετά από ενημέρωση. [Πληροφ.]

- Εγχειρίδιο χρήσης (το παρόν εγχειρίδιο)
  Γενικές πληροφορίες και οδηγίες λειτουργίας για τον υπολογιστή σας VAIO, όπως τεχνική υποστήριξη και πληροφορίες για την αντιμετώπιση προβλημάτων

### Έντυπη τεκμηρίωση

- Οδηγός Γρήγορης Εκκίνησης
  Μια επισκόπηση της σύνδεσης των εξαρτημάτων, των πληροφοριών εγκατάστασης, κ.λπ.

- Εγχειρίδιο ανάκτησης, δημιουργίας αντιγράφων ασφαλείας και αντιμετώπισης προβλημάτων
  Πληροφορίες σχετικά με τον τρόπο ανάκτησης και δημιουργίας αντιγράφων ασφαλείας του υπολογιστή σας VAIO, καθώς και στοιχεία για την αντιμετώπιση προβλημάτων

- Κανονισμοί, εγγύηση και υποστήριξη σέρβις
  Προτού ενεργοποιήσετε τις ασύρματες λειτουργίες, όπως για παράδειγμα το ασύρματο LAN και την τεχνολογία BLUETOOTH, διαβάστε προσεκτικά αυτήν την ενότητα.

### Άλλα στοιχεία αναφοράς

- Βοήθεια και υποστήριξη των Windows
  Μια περιεκτική πηγή πληροφοριών με πρακτικές συμβουλές, προγράμματα εκμάθησης και επιδείξεις για να μάθετε να χρησιμοποιείτε τον υπολογιστή σας VAIO.
  Για να αποκτήσετε πρόσβαση στη Βοήθεια και υποστήριξη των Windows, κάντε κλικ στο (Έναρξη) και Βοήθεια και υποστήριξη.

- Αρχεία βοήθειας λογισμικού
  Τα αρχεία βοήθειας λογισμικού ενδέχεται να περιλαμβάνονται στο προεγκατεστημένο λογισμικό του υπολογιστή σας VAIO. Ενδεχομένως, μπορείτε να αποκτήσετε πρόσβαση στα αρχεία βοήθειας από το μενού βοήθειας.

## Δήλωση

- Copyright 2011 Sony Corporation. Με την επιφύλαξη κάθε δικαιώματος.

- Απαγορεύεται η αναπαραγωγή, η μετάφραση ή η μετατροπή σε οποιαδήποτε αναγνώσιμη από μηχανήματα μορφή, ολόκληρου ή μέρους του παρόντος εγχειριδίου, καθώς και του λογισμικού που περιγράφεται σε αυτό, χωρίς προηγούμενη γραπτή έγκριση.

- Η εταιρεία Sony Corporation δεν παρέχει καμία εγγύηση αναφορικά με το παρόν εγχειρίδιο, το λογισμικό ή οποιαδήποτε άλλη πληροφορία που περιέχεται σε αυτό και διά του παρόντος αποποιείται ρητώς κάθε έμμεσης εγγύησης ή ευθύνης σχετικά με την εμπορευσιμότητα ή καταλληλότητα για κάποιο συγκεκριμένο σκοπό σε ό, τι αφορά στο παρόν εγχειρίδιο, το λογισμικό ή άλλες σχετικές πληροφορίες. Η εταιρεία Sony Corporation δεν φέρει καμία ευθύνη για οποιαδήποτε συμπτωματική, παρεπόμενη ή ειδική βλάβη είτε αυτή προκύπτει εκ συμβάσεων, είτε εξ αδικοπραξίας ή άλλως πώς, εγειρόμενη από ή σε σχέση με το παρόν εγχειρίδιο, το λογισμικό ή οποιεσδήποτε άλλες πληροφορίες που περιέχονται στο παρόν ή από τη χρήση αυτού.

- Στο παρόν εγχειρίδιο, δεν εμφανίζονται τα σύμβολα (TM) ή (R).

- Η εταιρεία Sony Corporation διατηρεί το δικαίωμα να τροποποιεί το παρόν εγχειρίδιο ή τις πληροφορίες που περιλαμβάνονται σε αυτό οποιαδήποτε χρονική στιγμή, χωρίς ειδοποίηση. Το λογισμικό που περιγράφεται στο παρόν διέπεται από τους όρους ξεχωριστής συμφωνίας άδειας χρήσης.

- Η Sony Corporation δεν φέρει καμία ευθύνη και δεν θα σας αποζημιώσει για οποιαδήποτε χαμένη εγγραφή που πραγματοποιήθηκε στον υπολογιστή σας VAIO, σε εξωτερικό μέσο εγγραφής ή σε συσκευές εγγραφής ή για άλλες σχετικές απώλειες, συμπεριλαμβανομένων και των εγγραφών που δεν πραγματοποιούνται για λόγους όπως βλάβη του υπολογιστή, ή όταν το περιεχόμενο της εγγραφής χάνεται ή παθαίνει ζημιά ως αποτέλεσμα βλάβης του υπολογιστή ή επιδιόρθωσης που γίνεται σε αυτόν. Η Sony Corporation δεν θα επαναφέρει, ανακτήσει ή δημιουργήσει ακριβή αντίγραφα του περιεχομένου που εγγράφηκε στον υπολογιστή, στο εξωτερικό μέσο εγγραφής ή στις συσκευές εγγραφής σε καμία περίπτωση.

- Οι δυνατότητες και οι προδιαγραφές υπόκεινται σε αλλαγές χωρίς ειδοποίηση.

Σχετικό θέμα
Πληροφορίες για την τοποθεσία ηλεκτρονικής υποστήριξης στο Web