Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Δίσκοι που υποστηρίζονται
<Μοντέλα που διαθέτουν μονάδα οπτικού δίσκου>

Στον ακόλουθο πίνακα παρατίθενται τύποι μέσων με δυνατότητα αναπαραγωγής/εγγραφής στον υπολογιστή σας VAIO.
Η μονάδα οπτικού δίσκου διαφέρει, ανάλογα με το μοντέλο που έχετε αγοράσει. Εντοπίστε τη δική σας μονάδα οπτικού δίσκου στον πίνακα.
ΑΕ: Αναπαραγωγή και Εγγραφή
Α: Αναπαραγωγή, αλλά όχι εγγραφή
-: Ούτε αναπαραγωγή ούτε εγγραφή

| Μονάδα DVD SuperMulti | Μονάδα Blu-ray Disc με DVD SuperMulti | Μονάδα Blu-ray Disc ROM με DVD SuperMulti
CD-ROM | Α | Α | Α
CD-R/RW | ΑΕ *5 | ΑΕ *5 | ΑΕ *5
DVD-ROM | Α | Α | Α
DVD-R/RW | ΑΕ | ΑΕ | ΑΕ
DVD+R/RW | ΑΕ | ΑΕ | ΑΕ
DVD+R DL (Διπλής στρώσης) | ΑΕ | ΑΕ | ΑΕ
DVD-R DL (Διπλής στρώσης) | ΑΕ | ΑΕ | ΑΕ
DVD-RAM *1*2 | ΑΕ | ΑΕ | ΑΕ
BD-ROM | - | Α | Α
BD-R/RE *3*6 | - | ΑΕ *4 | Α

*1 Η μονάδα οπτικού δίσκου δεν υποστηρίζει δίσκους DVD-RAM με θήκη (cartridge). Χρησιμοποιείτε δίσκους που δεν είναι τοποθετημένοι σε θήκες (cartridge) ή δίσκους με αφαιρούμενη θήκη (cartridge).
*2 Δεν υποστηρίζεται η εγγραφή δεδομένων σε μέσα DVD-RAM μονής όψης (2,6 GB), συμβατά με DVD-RAM έκδοσης 1.0.
Δεν υποστηρίζονται τα μέσα DVD-RAM έκδοσης 2.2/12πλής ταχύτητας DVD-RAM αναθεώρησης 5.0.
*3 Δεν υποστηρίζονται τα μέσα BD-RE Disc σε μορφή έκδοσης 1.0 και τα μέσα Blu-ray Disc με θήκη (cartridge).
*4 Υποστηρίζεται η εγγραφή δεδομένων σε μέσα BD-R Part1 έκδοσης 1.1/1.2/1.3 (μέσα μονής στρώσης με χωρητικότητα 25 GB, μέσα διπλής στρώσης με χωρητικότητα 50 GB) και σε μέσα BD-RE Part1 έκδοσης 2.1 (μέσα μονής στρώσης με χωρητικότητα 25 GB, μέσα διπλής στρώσης με χωρητικότητα 50 GB).
*5 Δεν υποστηρίζεται η εγγραφή δεδομένων σε μέσα Ultra Speed CD-RW.
*6 Δεν υποστηρίζονται τα μέσα BDXL(TM).
Σημείωση

- Η δική σας μονάδα οπτικού δίσκου ενδέχεται να μην υποστηρίζει την εγγραφή ή την αναπαραγωγή ορισμένων τύπων μέσων

- Η δική σας μονάδα οπτικού δίσκου δεν υποστηρίζει την εγγραφή δίσκων 8 cm.

- Η δική σας μονάδα οπτικού δίσκου υποστηρίζει μόνο δίσκους που έχουν κυκλικό σχήμα. Μην χρησιμοποιείτε δίσκους άλλου σχήματος (αστέρι, καρδιά, κάρτα κ.λπ.) ή φθαρμένους δίσκους, καθώς ενδέχεται να προκληθεί δυσλειτουργία του υπολογιστή σας VAIO.

- Τα δεδομένα μορφής DVD-Video μπορούν να εγγραφούν σε μέσα DVD+R (μονής ή διπλής στρώσης), DVD+RW/DVD-R (μονής ή διπλής στρώσης) και DVD-RW. Τα δεδομένα μορφής DVD-Video Recording μπορούν να εγγραφούν σε μέσα DVD-R (μονής ή διπλής στρώσης), DVD-RW και DVD-RAM. Τα εγγράψιμα μέσα διαφέρουν, ανάλογα με το λογισμικό εγγραφής δίσκων που χρησιμοποιείτε. Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο λογισμικό.

- Συνιστάται να χρησιμοποιείτε μόνο μέσα της επωνυμίας Sony: DVD+R, DVD+RW, DVD-R, DVD-RW, CD-R, CD-RW, BD-R ή BD-RE.

- Δεν είναι δυνατή η εγγραφή σε μέσα DVD-RW (6x εγγραφή), αν η δική σας μονάδα οπτικού δίσκου δεν υποστηρίζει τουλάχιστον 6x εγγραφή για μέσα DVD-RW.

- Δεν είναι δυνατή η εγγραφή σε μέσα DVD+RW (8x εγγραφή), αν η δική σας μονάδα οπτικού δίσκου δεν υποστηρίζει τουλάχιστον 8x εγγραφή για μέσα DVD+RW.

- Ο υπολογιστής σας VAIO έχει σχεδιαστεί για την αναπαραγωγή δίσκων που συμμορφώνονται με το πρότυπο CD (Συμπιεσμένων δίσκων). Οι δίσκοι DualDiscs και ορισμένοι δίσκοι μουσικής κωδικοποιημένοι με τεχνολογίες προστασίας πνευματικών δικαιωμάτων δεν συμμορφώνονται με το πρότυπο CD. Επομένως, αυτοί οι δίσκοι ενδέχεται να μην είναι συμβατοί με τον υπολογιστή.

- Όταν αγοράζετε προεγγεγραμμένους ή κενούς δίσκους για χρήση στον υπολογιστή σας VAIO, βεβαιωθείτε ότι έχετε διαβάσει προσεκτικά τις πληροφορίες στη συσκευασία του δίσκου όσον αφορά στη συμβατότητα αναπαραγωγής και εγγραφής με τις μονάδες οπτικού δίσκου του υπολογιστή σας. Η Sony ΔΕΝ εγγυάται τη συμβατότητα των μονάδων οπτικού δίσκου VAIO με δίσκους που δεν είναι συμβατοί με το επίσημο πρότυπο "CD", "DVD" ή "Blu-ray Disc". Η ΧΡΗΣΗ ΜΗ ΣΥΜΒΑΤΩΝ ΔΙΣΚΩΝ ΜΠΟΡΕΙ ΝΑ ΠΡΟΚΑΛΕΣΕΙ ΜΗ ΑΝΑΣΤΡΕΨΙΜΗ ΒΛΑΒΗ
  ΣΤΟΝ ΥΠΟΛΟΓΙΣΤΗ ΣΑΣ VAIO Ή ΔΙΕΝΕΞΕΙΣ ΤΟΥ ΛΟΓΙΣΜΙΚΟΥ ΚΑΙ ΚΑΤΑΡΡΕΥΣΗ ΤΟΥ ΣΥΣΤΗΜΑΤΟΣ.
  Για πληροφορίες σχετικά με τις μορφές δίσκων, επικοινωνήστε με την εταιρεία κυκλοφορίας του συγκεκριμένου προεγγεγραμμένου δίσκου ή με τον κατασκευαστή του εγγράψιμου δίσκου.

- Ο υπολογιστής σας VAIO χρειάζεται να συνδεθεί με το Internet για την αναπαραγωγή μέσων DVD-RW, DVD-RAM και DVD-R (μονής ή διπλής στρώσης) που είναι συμβατά με το πρότυπο CPRM (Προστασία περιεχομένου για εγγράψιμα μέσα).

- Για την εγγραφή, την επεξεργασία ή την αναπαραγωγή περιεχομένου με προστασία πνευματικών δικαιωμάτων, τα μέσα Blu-ray Disc χρησιμοποιούν την τεχνολογία AACS (Σύστημα πρόσβασης σε περιεχόμενο για προχωρημένους). Για τη συνεχή χρήση μέσων Blu-ray Disc, πρέπει να ενημερώσετε το κλειδί AACS.

- Μπορείτε να ενημερώσετε το κλειδί AACS μέσω του Internet. Ακολουθήστε το μήνυμα που εμφανίζει το λογισμικό εγγραφής, επεξεργασίας ή αναπαραγωγής που χρησιμοποιείτε. Χωρίς ενημέρωση του κλειδιού AACS, ενδέχεται να μην είναι δυνατή η εγγραφή, η επεξεργασία ή η αναπαραγωγή περιεχομένου με προστασία πνευματικών δικαιωμάτων.
  Για εγγραφή, επεξεργασία ή αναπαραγωγή περιεχομένου χωρίς προστασία πνευματικών δικαιωμάτων, δεν χρειάζεται να ενημερώσετε το κλειδί AACS. Μπορείτε να ενημερώσετε το κλειδί AACS για το λογισμικό εγγραφής ή αναπαραγωγής Blu-ray Disc που υπάρχει εγκατεστημένο στον υπολογιστή σας VAIO για πέντε χρόνια μετά την αγορά. Μετά από αυτό το διάστημα, θα σας πληροφορήσουμε για την ενημέρωση στον ιστότοπο υποστήριξης.

- Για ορισμένα περιεχόμενα μέσων DVD και BD-ROM Disc, απαιτούνται ρυθμίσεις περιοχής. Αν η ρύθμιση περιοχής στη μονάδα οπτικού δίσκου δεν συμφωνεί με τον κωδικό περιοχής στο δίσκο, η αναπαραγωγή δεν είναι δυνατή.

- Αν η εξωτερική σας οθόνη δεν είναι συμβατή με το πρότυπο HDCP (Προστασία ψηφιακού περιεχομένου υψηλού εύρους ζώνης), δεν είναι δυνατή η αναπαραγωγή ή η προβολή των περιεχομένων των μέσων Blu-ray Disc με προστασία πνευματικών δικαιωμάτων μέσω ψηφιακών συνδέσεων, όπως η σύνδεση HDMI ή η σύνδεση DVI.

- Ορισμένα περιεχόμενα Blu-Ray Disc ενδέχεται να περιορίζουν σε βασική ευκρίνεια την έξοδο βίντεο ή να απαγορεύουν την αναλογική έξοδο βίντεο.

Σχετικό θέμα
Πληροφορίες για τους κωδικούς περιοχής<Μοντέλα που διαθέτουν μονάδα οπτικού δίσκου>