Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Συχνές ερωτήσεις

#### Γιατί είναι αργή η σύνδεσή μου BLUETOOTH(R);

- Η ταχύτητα μεταφοράς δεδομένων εξαρτάται από τα εμπόδια ή/και την απόσταση μεταξύ των δύο συσκευών, από την ποιότητα των ραδιοκυμάτων και από τη διαμόρφωση της συσκευής ή το λογισμικό που χρησιμοποιείται.
  Μετακινήστε τον υπολογιστή σας VAIO και τη συσκευή BLUETOOTH ώστε να βρίσκονται σε μικρότερη απόσταση μεταξύ τους.

- Αν στη συσκευή BLUETOOTH με την οποία θέλετε να επικοινωνήσετε χρησιμοποιείται μια έκδοση του προτύπου BLUETOOTH, διαφορετική από αυτήν που χρησιμοποιείται στον υπολογιστή σας VAIO, η ταχύτητα επικοινωνίας ενδέχεται να είναι μειωμένη.

- Όταν ο υπολογιστής σας VAIO διαθέτει BLUETOOTH Core Specification Version 2.1 + EDR, αν είναι ταυτόχρονα ενεργοποιημένες η λειτουργία BLUETOOTH και η λειτουργία ασύρματου LAN, ενδέχεται να προκληθούν παρεμβολές οι οποίες επιβραδύνουν την ταχύτητα επικοινωνίας ή προκαλούν άλλα προβλήματα.

- Ο υπολογιστής σας VAIO και οι συσκευές BLUETOOTH πρέπει να είναι συμβατές με το BLUETOOTH Core Specification Version 3.0 + HS προκειμένου να επιτευχθεί επικοινωνία υψηλής ταχύτητας μεταξύ τους. Επιπλέον, ενεργοποιήστε στον υπολογιστή εκ των προτέρων τόσο τη λειτουργία ασύρματου LAN όσο και τη λειτουργία BLUETOOTH. Ορισμένα προφίλ BLUETOOTH δεν υποστηρίζουν επικοινωνία υψηλής ταχύτητας.