Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Σημειώσεις για τη χρήση της λειτουργίας BLUETOOTH(R) <Μοντέλα που διαθέτουν τεχνολογία BLUETOOTH>

Προτού χρησιμοποιήσετε τη λειτουργία BLUETOOTH, διαβάστε τις παρακάτω προφυλάξεις για τη σωστή χρήση της.

- Σε ορισμένες χώρες ή περιοχές, η χρήση της λειτουργίας BLUETOOTH ενδέχεται να περιορίζεται από τους τοπικούς κανονισμούς.

- Η λειτουργία BLUETOOTH ενδέχεται να μην λειτουργεί με κάποιες συσκευές, ανάλογα με τον κατασκευαστή ή με την έκδοση λογισμικού που χρησιμοποιεί ο κατασκευαστής. Προτού αγοράσετε τη συσκευή BLUETOOTH, ελέγξτε τις απαιτήσεις συστήματός της.
  Για πληροφορίες σχετικά με τις συσκευές BLUETOOTH, επισκεφθείτε τον ιστότοπο υποστήριξης VAIO.
  Για ορισμένες συσκευές BLUETOOTH απαιτείται πιστοποίηση ταυτότητας (ζεύξη) πριν από την επίτευξη της σύνδεσης με άλλη συσκευή. Πριν από τη σύνδεση με αυτές τις συσκευές, διεξάγετε τη διαδικασία πιστοποίησης ταυτότητας.

- Οι συσκευές BLUETOOTH λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Οι συσκευές BLUETOOTH χρησιμοποιούν τεχνολογία για την ελαχιστοποίηση των παρεμβολών ραδιοσυχνοτήτων από άλλες συσκευές που χρησιμοποιούν την ίδια ζώνη. Ωστόσο, οι παρεμβολές ραδιοσυχνοτήτων μπορεί παρόλ' αυτά να επιβραδύνουν την ταχύτητα επικοινωνίας, να περιορίσουν την εμβέλεια επικοινωνίας ή να προκαλέσουν σφάλματα στην επικοινωνία.

- Η ταχύτητα και η εμβέλεια της επικοινωνίας ενδέχεται να διαφέρουν, ανάλογα με τις ακόλουθες συνθήκες:

- Απόσταση μεταξύ των συσκευών επικοινωνίας

- Ύπαρξη εμποδίων ανάμεσα στις συσκευές

- Περιβάλλων χώρος με τοίχους και υλικά αυτών των τοίχων

- Διαμόρφωση συσκευών

- Λογισμικό που χρησιμοποιείται

- Συνθήκες ραδιοεπικοινωνίας
  Η επικοινωνία ενδέχεται να διακοπεί, ανάλογα με τις συνθήκες ραδιοεπικοινωνίας.

- Όταν ο υπολογιστής σας VAIO διαθέτει BLUETOOTH Core Specification Version 2.1 + EDR, αν είναι ταυτόχρονα ενεργοποιημένες η λειτουργία BLUETOOTH και η λειτουργία ασύρματου LAN 2,4 GHz, ενδέχεται να σημειωθούν παρεμβολές οι οποίες επιβραδύνουν την ταχύτητα επικοινωνίας ή προκαλούν άλλα προβλήματα.

- Η επικοινωνία υψηλής ταχύτητας μεταξύ του υπολογιστή σας VAIO και των συσκευών BLUETOOTH είναι διαθέσιμη όταν αυτές είναι συμβατές με το BLUETOOTH Core Specification Version 3.0 + HS. Για επικοινωνία υψηλής ταχύτητας, ενεργοποιήστε αμφότερες τις λειτουργίες ασύρματου LAN και BLUETOOTH στον υπολογιστή.

- Λόγω των περιορισμών του προτύπου BLUETOOTH και των ηλεκτρομαγνητικών παρεμβολών στο περιβάλλον, τα μεγάλα αρχεία ενδέχεται να καταστραφούν κατά τη διάρκεια της συνεχούς μεταφοράς.

- Η σύνδεση πολλαπλών συσκευών BLUETOOTH στον υπολογιστή σας VAIO ενδέχεται να προκαλέσει υπερφόρτωση του δικτύου, με αποτέλεσμα την ανεπαρκή απόδοση της συσκευής. Πρόκειται για φυσιολογικό χαρακτηριστικό της τεχνολογίας BLUETOOTH και δεν αποτελεί ένδειξη δυσλειτουργίας.

- Αν αναπαράγετε βίντεο στον υπολογιστή σας VAIO με έξοδο ήχου από μια συνδεδεμένη συσκευή BLUETOOTH, ενδέχεται να μην συγχρονίζεται ο ήχος με την εικόνα. Πρόκειται για συχνά εμφανιζόμενο χαρακτηριστικό της τεχνολογίας BLUETOOTH και δεν αποτελεί ένδειξη δυσλειτουργίας.

- Όλες οι συσκευές BLUETOOTH πρέπει να πιστοποιούνται μέσω της διαδικασίας που ορίζεται από την Bluetooth SIG, προκειμένου να διασφαλίζεται η συμμόρφωσή τους με τις προδιαγραφές BLUETOOTH.
  Ακόμα και όταν πληρούνται οι προδιαγραφές BLUETOOTH, η απόδοση, οι προδιαγραφές και οι διαδικασίες λειτουργίας κάθε ξεχωριστής συσκευής ενδέχεται να διαφέρουν. Η ανταλλαγή δεδομένων ενδέχεται να μην είναι δυνατή σε όλες τις περιπτώσεις.

- Δεν παρέχεται εγγύηση για τη συμβατότητα όλων των συσκευών BLUETOOTH με τον υπολογιστή σας VAIO.

- Για να διακόψετε απότομα τη λειτουργία BLUETOOTH, ρυθμίστε το διακόπτη WIRELESS στη θέση OFF.

Σχετικό θέμα
Πληροφορίες για τη λειτουργία BLUETOOTH(R) <Μοντέλα που διαθέτουν τεχνολογία BLUETOOTH>
Επικοινωνία με άλλη συσκευή BLUETOOTH(R) όπως ένα ποντίκι <Μοντέλα που διαθέτουν τεχνολογία BLUETOOTH>
Διακοπή επικοινωνιών μέσω BLUETOOTH(R) <Μοντέλα που διαθέτουν τεχνολογία BLUETOOTH>
Πληροφορίες για την ασφάλεια BLUETOOTH(R) <Μοντέλα που διαθέτουν τεχνολογία BLUETOOTH>
Σημειώσεις για τη χρήση της λειτουργίας ασύρματου LAN