Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Έννοια

# Πληροφορίες για την κατάσταση εξοικονόμησης ενέργειας

Ο υπολογιστής σας VAIO, εκτός από την κανονική κατάστασης λειτουργίας, διαθέτει καταστάσεις εξοικονόμησης ενέργειας για τη διατήρηση της ενέργειας όταν δεν χρησιμοποιείτε τον υπολογιστή.

### Κατάσταση Αναστολής λειτουργίας

Στην κατάσταση Αναστολής λειτουργίας, όλες οι περιττές συσκευές του υπολογιστή σας VAIO απενεργοποιούνται. Ωστόσο, ορισμένες συσκευές μένουν συντονισμένες, προκειμένου να διατηρήσουν την κατάσταση του υπολογιστή, συμπεριλαμβανομένων των δεδομένων τα οποία επεξεργάζεστε. Η κατάσταση Αναστολής λειτουργίας είναι χρήσιμη όταν, για παράδειγμα, κάνετε ένα μικρό διάλειμμα.

### Κατάσταση Αδρανοποίησης

Στην κατάσταση Αδρανοποίησης, η κατάσταση του τρέχοντος συστήματος αποθηκεύεται στην ενσωματωμένη συσκευή αποθήκευσης και ο υπολογιστής σας VAIO απενεργοποιείται. Η κατάσταση Αδρανοποίησης είναι χρήσιμη αν δεν προτίθεστε να χρησιμοποιήσετε τον υπολογιστή για κάποιο χρονικό διάστημα.

### Πληροφορίες για το χρόνο επανεκκίνησης και την κατανάλωση ενέργειας

Ο χρόνος επανεκκίνησης από την κατάσταση Αναστολής λειτουργίας είναι ο συντομότερος, αλλά στην κατάσταση Αναστολής λειτουργίας ο υπολογιστής σας VAIO καταναλώνει την περισσότερη ενέργεια. Όταν ο υπολογιστής είναι απενεργοποιημένος, ο χρόνος που χρειάζεται για την εκκίνησή του είναι μεγαλύτερος απ' ό,τι για την επαναφορά του από τις καταστάσεις εξοικονόμησης ενέργειας, αλλά ο υπολογιστής μπορεί να διατηρεί ενέργεια.
Σημείωση

- Εξ ορισμού, όταν η ισχύς της μπαταρίας εξαντλείται, ο υπολογιστής σας VAIO εισέρχεται αυτόματα σε κατάσταση Αδρανοποίησης. Ωστόσο, ανάλογα με το λογισμικό που εκτελείται κάθε φορά και με τις συνδεδεμένες συσκευές, τα Windows ενδέχεται να μην επιτρέπουν την αναστολή των εργασιών, γεγονός που παρεμποδίζει την είσοδο σε κατάσταση Αδρανοποίησης. Αν συμβεί αυτό και η ισχύς της μπαταρίας εξαντλείται, ο υπολογιστής απενεργοποιείται, προκαλώντας απώλεια των μη αποθηκευμένων δεδομένων.
  Όταν ο υπολογιστής λειτουργεί με ισχύ από την μπαταρία, αποθηκεύετε συχνά τα δεδομένα και, αν απαιτείται, θέτετε με μη αυτόματο τρόπο τον υπολογιστή σε κατάσταση Αδρανοποίησης.

Σχετικό θέμα
Χρήση της κατάστασης Αναστoλής λειτoυργίας
Χρήση της κατάστασης Αδρανοποίησης
Σημειώσεις για τη χρήση της παροχής ρεύματος
Σημειώσεις για την κατάσταση Αναστολής λειτουργίας