Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Εργασία

# Αναπαραγωγή μέσων Blu-ray 3D(TM) Disc σε τηλεόραση 3D
<Μοντέλα που διαθέτουν ελεγκτή βίντεο Intel Graphics ή NVIDIA>
<Μοντέλα που διαθέτουν μονάδα Blu-ray Disc(TM)>

Αν ο υπολογιστής σας VAIO διαθέτει μονάδα Blu-ray Disc και ελεγκτή τρισδιάστατων γραφικών*, μπορείτε να αναπαράγετε μέσα Blu-ray 3D Disc και να προβάλλετε τρισδιάστατες εικόνες σε οθόνη με δυνατότητα προβολής τρισδιάστατου περιεχομένου, όπως μια τηλεόραση 3D, συνδέοντας την οθόνη στον υπολογιστή.
Για πληροφορίες σχετικά με τις ρυθμίσεις και τις λειτουργίες της τηλεόρασης 3D, ανατρέξτε στο εγχειρίδιο της τηλεόρασης 3D.
* Η Intel HD Graphics δεν υποστηρίζει τρισδιάστατη έξοδο για μέσα Blu-ray 3D Disc.

1. Συνδέστε την τηλεόρασή σας 3D στον υπολογιστή σας VAIO με ένα καλώδιο HDMI (δεν παρέχεται) και διαμορφώστε τις ρυθμίσεις της τηλεόρασης 3D. [Πληροφ.]

1. Πατήστε τα πλήκτρα Fn+F7 αρκετές φορές για να επιλέξετε ως έξοδο οθόνης μια εξωτερική οθόνη. [Πληροφ.]

1. Ορίστε τις ρυθμίσεις ανάλυσης εξόδου HDMI του υπολογιστή σας VAIO ως 1920x1080 ή 1280x720.

1. Εκκινήστε το λογισμικό αναπαραγωγής Blu-ray Disc.

1. Εισαγάγετε το μέσο Blu-ray 3D Disc στη μονάδα οπτικού δίσκου. [Πληροφ.]

Σημείωση

- Βεβαιωθείτε ότι χρησιμοποιείτε τα γυαλιά 3D που καθορίζονται από τον κατασκευαστή της τηλεόρασης όταν προβάλλονται τρισδιάστατες εικόνες.

- Για αναλυτικές πληροφορίες σχετικά με την τρισδιάστατη λειτουργία, ανατρέξτε στο εγχειρίδιο της τηλεόρασής σας 3D.

Σχετικό θέμα
Σύνδεση τηλεόρασης με θύρα εισόδου HDMI
Αλλαγή της ανάλυσης (του μεγέθους) της εικόνας οθόνης σε μια συσκευή με σύνδεση HDMI
Επιλογή καταστάσεων λειτουργίας οθόνης