Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Εργασία

# Επικοινωνία με άλλη συσκευή BLUETOOTH(R) όπως ένα ποντίκι <Μοντέλα που διαθέτουν τεχνολογία BLUETOOTH>

Μπορείτε να συνδέσετε συσκευές BLUETOOTH στον υπολογιστή σας VAIO.
Για λεπτομέρειες σχετικά με την επικοινωνία μέσω BLUETOOTH, δείτε την ενότητα Πληροφορίες για τη λειτουργία BLUETOOTH (Μοντέλα που διαθέτουν τεχνολογία BLUETOOTH). [Πληροφ.]

1. Ρυθμίστε το διακόπτη WIRELESS [Πληροφ.] στη θέση ON.

1. Κάντε κλικ στο (Έναρξη), Όλα τα προγράμματα και VAIO Smart Network ή κάντε κλικ στο (το εικονίδιο του VAIO Smart Network) στην περιοχή ειδοποιήσεων της επιφάνειας εργασίας.

1. Βεβαιωθείτε ότι ο διακόπτης δίπλα από την επιλογή BLUETOOTH είναι ρυθμισμένος στη θέση On στο παράθυρο VAIO Smart Network.

Αν είναι ρυθμισμένος στη θέση Off, κάντε κλικ για να τον ορίσετε ως On.
Υπόδειξη

- Αν ο υπολογιστής σας VAIO υποστηρίζει το BLUETOOTH Core Specification Version 3.0 + HS και θέλετε να το χρησιμοποιήσετε, ρυθμίστε και το διακόπτη που βρίσκεται δίπλα στην επιλογή Ασύρματο LAN (Wireless LAN) στη θέση On.

- Βεβαιωθείτε ότι η ενδεικτική λυχνία WIRELESS του υπολογιστή σας VAIO είναι αναμμένη.

1. Κάντε κλικ στο (Έναρξη) και Συσκευές και εκτυπωτές.

1. Όταν συνδέετε ένα ποντίκι BLUETOOTH, ενεργοποιήστε το και πατήστε το κουμπί για να συνδεθεί το ποντίκι.

Υπόδειξη

- Για τη διαδικασία που απαιτείται προκειμένου η συσκευή να είναι έτοιμη προς σύνδεση, συμβουλευτείτε το εγχειρίδιο της συσκευής BLUETOOTH.

1. Κάντε κλικ στην επιλογή Προσθήκη συσκευής.

Ο υπολογιστής σας VAIO πραγματοποιεί αναζήτηση για συσκευές και εμφανίζει μια λίστα συσκευών. Για να καταχωρίσετε τη συσκευή σας, ακολουθήστε τις οδηγίες που εμφανίζονται στην οθόνη.
Σημείωση

- Ανάλογα με τη συσκευή BLUETOOTH, ενδέχεται να χρειαστεί κάποιο χρονικό διάστημα έως ότου ο υπολογιστής σας VAIO εντοπίσει τη συσκευή. Αν η συσκευή σας δεν εμφανίζεται στη λίστα, επαναλάβετε τη διαδικασία προετοιμασίας της συσκευής για επικοινωνία (για παράδειγμα, πατήστε το κουμπί σύνδεσης).

- Η διαδικασία επίτευξης σύνδεσης ενδέχεται να διαφέρει, ανάλογα με τη συσκευή BLUETOOTH. Για τη διαδικασία, συμβουλευτείτε το εγχειρίδιο της συσκευής.

Υπόδειξη

- Για να συνδέσετε ένα ποντίκι BLUETOOTH, επιλέξτε το από τη λίστα συσκευών και κάντε κλικ στο κουμπί Επόμενο. Αν εμφανιστεί το παράθυρο Διαλέξτε μια επιλογή αντιστοίχισης, επιλέξτε Ζεύξη χωρίς χρήση κωδικού και κάντε κλικ στο κουμπί Επόμενο. Για να κλείσετε το παράθυρο, κάντε κλικ στο κουμπί Κλείσιμο με το ποντίκι που επιλέξατε.

- Για λεπτομέρειες σχετικά με τους χειρισμούς, κάντε κλικ στο (Έναρξη) και Βοήθεια και υποστήριξη για να ανοίξετε τη Βοήθεια και υποστήριξη των Windows και, στη συνέχεια, πληκτρολογήστε “BLUETOOTH” στο πλαίσιο αναζήτησης.

- Αν μια συσκευή BLUETOOTH ζητάει πιστοποίηση ταυτότητας για την επίτευξη σύνδεσης, εμφανίζεται ένα παράθυρο για την εισαγωγή κωδικού. Για κοινή χρήση του κωδικού μεταξύ της συσκευής BLUETOOTH και του υπολογιστή σας VAIO, ακολουθήστε τις οδηγίες που εμφανίζονται στην οθόνη. Αν δεν επιθυμείτε τη σύνδεση, κάντε κλικ στο κουμπί Άκυρο του παραθύρου.
  Ο κωδικός είναι ένας μυστικός αριθμός που εισάγεται από ένα χρήστη για τη διαδικασία πιστοποίησης ταυτότητας προκειμένου να επικοινωνούν μεταξύ τους δύο συσκευές BLUETOOTH. Εισαγάγετε το ίδιο αλφαριθμητικό κείμενο (με διάκριση πεζών-κεφαλαίων) και για τις δύο συσκευές προκειμένου να επιτραπεί η επικοινωνία μεταξύ τους. Μπορείτε να αλλάζετε τον κωδικό κάθε φορά που διεξάγετε πιστοποίηση ταυτότητας, εφόσον έχετε εισάγει τον ίδιο κωδικό και για τις δύο συσκευές κατά τη διαδικασία πιστοποίησης ταυτότητας. Για λεπτομέρειες σχετικά με τον κωδικό μιας συσκευής BLUETOOTH, ανατρέξτε στο εγχειρίδιο της συσκευής. Αν δεν εισαχθεί κωδικός BLUETOOTH για ένα ορισμένο χρονικό διάστημα, η διαδικασία σύνδεσης τερματίζεται για λόγους ασφαλείας. Σε αυτήν την περίπτωση, δοκιμάστε ξανά.

Σχετικό θέμα
Πληροφορίες για τη λειτουργία BLUETOOTH(R) <Μοντέλα που διαθέτουν τεχνολογία BLUETOOTH>
Διακοπή επικοινωνιών μέσω BLUETOOTH(R) <Μοντέλα που διαθέτουν τεχνολογία BLUETOOTH>
Σημειώσεις για τη χρήση της λειτουργίας BLUETOOTH(R) <Μοντέλα που διαθέτουν τεχνολογία BLUETOOTH>
Πληροφορίες για την ασφάλεια BLUETOOTH(R) <Μοντέλα που διαθέτουν τεχνολογία BLUETOOTH>