Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Στοιχεία αναφοράς

# Σημειώσεις για τη χρήση της μπαταρίας

Προτού χρησιμοποιήσετε την μπαταρία, διαβάστε τις παρακάτω προφυλάξεις για τη σωστή χρήση της.

## Πληροφορίες για την μπαταρία

- Η παρεχόμενη μπαταρία έχει σχεδιαστεί ειδικά για τον υπολογιστή σας VAIO.

- Για τη δική σας ασφάλεια, χρησιμοποιείτε μόνο την παρεχόμενη μπαταρία ή μια προαιρετική μπαταρία με τις προδιαγραφές της Sony.

- Για λόγους ασφαλείας, η φόρτιση της μπαταρίας ενδέχεται να ανασταλεί σε υψηλότερες ή χαμηλότερες θερμοκρασίες.

- Όταν ο υπολογιστής σας VAIO είναι συνδεδεμένος σε μια πρίζα με το μετασχηματιστή εναλλασσόμενου ρεύματος, χρησιμοποιεί εναλλασσόμενο ρεύμα, ακόμα και αν υπάρχει τοποθετημένη μπαταρία.

- Η παρεχόμενη μπαταρία δεν είναι πλήρως φορτισμένη κατά τη στιγμή της παράδοσης.

- Κατά τη χρήση ή τη φόρτιση της μπαταρίας, το εσωτερικό της θερμαίνεται. Αυτό είναι φυσιολογικό φαινόμενο και δεν αποτελεί λόγο ανησυχίας.

- Μην χρησιμοποιείτε τον υπολογιστή σας VAIO αν δεν έχετε τοποθετήσει την μπαταρία, καθώς ενδέχεται να προκληθεί δυσλειτουργία του υπολογιστή.

## Πληροφορίες για την αποφόρτιση της μπαταρίας

Μετά τη φόρτιση, η μπαταρία αποφορτίζεται σταδιακά με την πάροδο του χρόνου, ακόμα και όταν δεν χρησιμοποιείται. Αν παραμείνει αχρησιμοποίητη για παρατεταμένο χρονικό διάστημα, η ισχύς της μπαταρίας ενδέχεται να εξαντληθεί. Συνιστάται να επαναφορτίζετε την μπαταρία πριν από τη χρήση.

## Πληροφορίες για τη διάρκεια ισχύος της μπαταρίας

Η διάρκεια ισχύος της μπαταρίας διαφέρει, ανάλογα με τη χρήση και με τις ρυθμίσεις.

## Πληροφορίες για την υποβάθμιση και την αντικατάσταση της μπαταρίας

- Η μπαταρία είναι αναλώσιμη. Η χωρητικότητα μειώνεται σταδιακά όσο επαναλαμβάνονται οι κύκλοι επαναφόρτισης και αποφόρτισης. Κατά συνέπεια, η διάρκεια ισχύος της μπαταρίας μικραίνει ακόμα και όταν είναι πλήρως φορτισμένη και κάποια στιγμή η μπαταρία φτάνει στο τέλος της ζωής της. Αν η διάρκεια ισχύος της μπαταρίας έχει μειωθεί, ελέγξτε την κατάσταση της μπαταρίας και αντικαταστήστε τη με μια καινούρια με τις προδιαγραφές της Sony.

- Αν η ισχύς της μπαταρίας εξαντλείται γρήγορα μετά την πλήρη φόρτισή της ή αν έχει φτάσει στο τέλος της διάρκειας ζωής της, αντικαταστήστε τη με μια καινούρια.

## Όταν χρησιμοποιείται η κατάσταση εξοικονόμησης ενέργειας

Αν η μπαταρία εξαντληθεί ενώ ο υπολογιστής βρίσκεται σε κατάσταση Αναστολής λειτουργίας, όλα τα δεδομένα που δεν είχαν αποθηκευθεί προτού ο υπολογιστής σας VAIO εισέλθει σε κατάσταση Αναστολής λειτουργίας θα χαθούν και δεν θα μπορούν να ανακτηθούν. Προτού θέσετε τον υπολογιστή σε κατάσταση Αναστολής λειτουργίας, βεβαιωθείτε ότι έχετε αποθηκεύσει όλα τα δεδομένα.
Στην κατάσταση Αδρανοποίησης, όλα τα δεδομένα και η κατάσταση (όπως θέση παραθύρου, μέγεθος παραθύρου κ.λπ.) αποθηκεύονται στην ενσωματωμένη συσκευή αποθήκευσης, προκειμένου να μη χαθούν δεδομένα ακόμα κι αν εξαντληθεί η μπαταρία. Αν δεν μπορείτε να συνδέσετε τον υπολογιστή σε παροχή εναλλασσόμενου ρεύματος για μεγάλο χρονικό διάστημα, θέστε τον υπολογιστή σε κατάσταση Αδρανοποίησης.

## Όταν η ισχύς της μπαταρίας εξαντλείται

- Αν η μπαταρία εξαντληθεί ενώ απουσιάζετε, η παροχή ισχύος θα διακοπεί και τα δεδομένα τα οποία επεξεργαζόσασταν θα χαθούν. Όσο ο υπολογιστής σας VAIO λειτουργεί με ισχύ από την μπαταρία, αποθηκεύετε συχνά τα δεδομένα και αν χρειαστεί θέστε με μη αυτόματο τρόπο τον υπολογιστή σε κατάσταση Αδρανοποίησης.

Σχετικό θέμα
Σημειώσεις για τη χρήση της παροχής ρεύματος