Εγχειρίδιο χρήσης VAIO Σειρά VPCEG1/VPCEH1/VPCEJ1/VPCEL1

Εργασία

# Χρήση της κατάστασης Αναστoλής λειτoυργίας

Στην κατάσταση Αναστολής λειτουργίας, όλες οι περιττές συσκευές του υπολογιστή σας VAIO απενεργοποιούνται. Ωστόσο, ορισμένες συσκευές μένουν συντονισμένες, προκειμένου να διατηρήσουν την κατάσταση του υπολογιστή, συμπεριλαμβανομένων των δεδομένων τα οποία επεξεργάζεστε. Η κατάσταση Αναστολής λειτουργίας είναι χρήσιμη όταν, για παράδειγμα, κάνετε ένα μικρό διάλειμμα.
Όταν ο υπολογιστής σας VAIO βρίσκεται σε αυτήν την κατάσταση, η ενδεικτική λυχνία λειτουργίας αναβοσβήνει αργά με πορτοκαλί χρώμα. Όταν ο υπολογιστής λειτουργεί με ισχύ από την μπαταρία και έχει περάσει ένα ορισμένο χρονικό διάστημα μετά την είσοδο του υπολογιστή σε κατάσταση Αναστολής λειτουργίας, ο υπολογιστής είναι εξ ορισμού ρυθμισμένος να εισέρχεται σε κατάσταση Αδρανοποίησης.

## Για να ενεργοποιήσετε την κατάσταση Αναστoλής λειτoυργίας

1. Κάντε κλικ στο (Έναρξη), (βέλος) δίπλα στο κουμπί Τερματισμός λειτουργίας και στην επιλογή Αναστολή λειτουργίας.

Υπόδειξη

- Μπορείτε επίσης να θέσετε τον υπολογιστή σας VAIO σε κατάσταση Αναστολής λειτουργίας με τους παρακάτω χειρισμούς.

- Πατήστε το κουμπί λειτουργίας (σε προεπιλεγμένη ρύθμιση).
  Πρέπει να σημειωθεί ότι αν πατήσετε το κουμπί λειτουργίας και το κρατήσετε πατημένο για τουλάχιστον τέσσερα δευτερόλεπτα, ο υπολογιστής σας VAIO απενεργοποιείται αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

## Για να επιστρέψετε στην Κανονική κατάσταση

1. Πατήστε οποιοδήποτε πλήκτρο στο πληκτρολόγιο.

Σημείωση

- Αν δεν σκοπεύετε να χρησιμοποιήσετε τον υπολογιστή σας VAIO για μεγάλο χρονικό διάστημα ενώ είναι αποσυνδεδεμένος από την παροχή εναλλασσόμενου ρεύματος, θέστε τον υπολογιστή σε κατάσταση Αδρανοποίησης ή απενεργοποιήστε τον.

Υπόδειξη

- Μπορείτε επίσης να επαναφέρετε τον υπολογιστή σας VAIO από την κατάσταση Αναστολής λειτουργίας στην Κανονική κατάσταση με τους παρακάτω χειρισμούς.

- Πατήστε το κουμπί λειτουργίας.
  Πρέπει να σημειωθεί ότι αν πατήσετε το κουμπί λειτουργίας και το κρατήσετε πατημένο για τουλάχιστον τέσσερα δευτερόλεπτα, ο υπολογιστής σας VAIO απενεργοποιείται αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

- Εξ ορισμού, ο υπολογιστής σας VAIO εισέρχεται αυτόματα σε κατάσταση Αναστολής λειτουργίας μετά από 30 λεπτά αδράνειας, όταν λειτουργεί με εναλλασσόμενο ρεύμα.

Σχετικό θέμα
Πληροφορίες για την κατάσταση εξοικονόμησης ενέργειας
Χρήση της κατάστασης Αδρανοποίησης
Σημειώσεις για τη χρήση της παροχής ρεύματος
Σημειώσεις για την κατάσταση Αναστολής λειτουργίας
Παράταση της διάρκειας ισχύος της μπαταρίας